ମଦ ନିଶା କଲା ବଇଆ, ମଦ ନିଶାରେ ଚୂର ହୋଇ ପୋଲିସକୁ ନାକେଦମ କରିଲେ ଯୁବତୀ। ଏହିଭଳି ଏକ ଘଟଣା ବଲାଙ୍ଗୀରରେ ଚର୍ଚ୍ଚାର ବିଷୟ ପାଲଟିଥିବା ବେଳେ ଯୁବତୀ ଜଣକ ନିଶାରେ ଜଣେ ପୋଲିସ କନେଷ୍ଟବଳଙ୍କୁ ମାଡ଼ ମାରିଥିବା ମଧ୍ୟ କୁହାଯାଉଛି। ଏପରିକି ପୋଲିସକୁ ଚପଲରେ ପିଟିବା ସହିତ ଥାନାରେ ଉଲଗ୍ନ ହୋଇ ହଙ୍ଗାମା କରିଥିବା ଜଣାଯାଇଛି।
ମିଳିଥିବା ସୂଚନା ଅନୁଯାଇ ବଲାଙ୍ଗୀର କଚେରି ଛକରେ ଡ୍ୟୁଟିରେ ଥିବା ଟ୍ରାଫିକ୍ କନଷ୍ଟେବଳ ଅମୀୟ ପଟେଲଙ୍କୁ ହଠାତ୍ ଜଣେ ମଦ୍ୟପ ଯୁବତୀ ଆସି ଆକ୍ରମଣ କରିଥିଲେ। ତାଙ୍କୁ ଚପଲ ଖୋଲି ପିଟିବା ସହିତ ଅସଭ୍ୟ ଭାଷାରେ ଗାଳି ମଧ୍ୟ କରିଥିଲେ ଏହି ଯୁବତୀ। ଅମୀୟ ତୁରନ୍ତ ଥାନାକୁ ଯୋଗାଯୋଗ କରିବା ପରେ ମହିଳା ପୋଲିସ କର୍ମଚାରୀ ସେଠାରେ ପହଞ୍ଚିଥିଲେ।
